CELEX: 32011R0316
Language: hr
Date: 2011-03-30 00:00:00
Title: Uredba Komisije (EU) br. 316/2011 od 30. ožujka 2011. o razvrstavanju određene robe u kombiniranu nomenklaturu

01/Sv. 003
            
            
               HR
            
            
               Službeni list Europske unije
            
            
               277
            
         32011R0316
   
               L 086/61
            
            
               SLUŽBENI LIST EUROPSKE UNIJE
            
            
               30.03.2011.
            
         
      UREDBA KOMISIJE (EU) br. 316/2011
   od 30. ožujka 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je osigurati da se obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom mogu nastaviti navoditi od strane korisnika tijekom razdoblja od tri mjeseca, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   U skladu s odredbama članka 12. stavka 6. Uredbe (EEZ) br. 2913/92, mogu se, tijekom razdoblja od tri mjeseca, nastaviti navoditi obvezujuće tarifne informacije koje izdaju carinska tijela država članica, a koje nisu u skladu s ovom Uredbom.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. ožujka 2011.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Rabljeno kombinirano dostavno vozilo s mogućnošću proširenja teretnog prostora, za prijevoz osoba i robe (takozvano „višenamjensko vozilo”) s dizelskim motorom obujma cilindra 3 200 cm3, automatskim mjenjačem, pogonom na četiri kotača (4 × 4) i međuosovinskim razmakom od 320 cm.
               Sastoji se od:
               
                           —
                        
                        
                           kabine s četiri vrata i dva reda sjedala za 5 osoba, uključujući vozača. Kabina ima luksuznu unutarnjost, sjedala od kože s električnim podešavanjem, sigurnosne pojaseve s tri točke vezanja iza vozačevog sjedala, električne podizače stakala i klimatizaciju. Opremljena je radio prijemnikom, radionavigacijskim sustavom i CD/DVD uređajem,
                        
                     
                           —
                        
                        
                           otvoreni teretni prostor unutarnje duljine od 156 cm. Bočne strane i stražnja strana teretnog prostora visine su 50 cm. Bočne stranice sadrže pričvrsne točke za učvršćivanje tereta. Duljina teretnog prostora može se povećati na 206 cm otvaranjem stražnje stranice i postavljanjem elementa u obliku ograde.
                        
                     
            
               8703 33 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 87038703 33 i 8703 33 90.
               Razvrstavanje u tarifni broj 8704 kao vozilo za prijevoz robe nije moguće s obzirom na namjenu, budući da je vozilo prvenstveno konstruirano za prijevoz osoba, što proizlazi iz svih njegovih objektivnih značajki i ukupnog izgleda. Najveća unutarnja duljina teretnog prostora omeđena je bočnim stranama te stražnjom stranom kada je podignuta. (Također vidjeti Napomene za pojašnjenje Harmoniziranog sustava, uz tarifni broj 8703 i Napomene za pojašnjenje kombinirane nomenklature uz tarifni broj 8703).
               Vozilo se stoga razvrstava u tarifni broj KN 8703 33 90 kao rabljeno motorno vozilo konstruirano prvenstveno za prijevoz osoba.